Հյուրանոցային սենյակում բազմոցին երեք տղամարդ է նստած՝ սեղանի շուրջ, որի վրա հավանաբար մինի բարի ապրանքներ են։ Տեսախցիկին ուղղված անտարբեր հայացքով նրանց կեցվածքը վկայում է ինչ-որ տեսակի ձանձրույթի մասին, իսկ նրանց դեմքերը մասամբ ծածկված են հետխորհրդային Հայաստանի երեք նախագահների՝ Լեւոն Տեր-Պետրոսյանի, Ռոբերտ Քոչարյանի եւ Սերժ Սարգսյանի դիմանկարների պատճենով: Արվեստագետները` (ձախից աջ) Վաչագը, Սամվել Սաղաթելյանը եւ Սէվը, ովքեր կրում են այս շփոթեցնող «դիմակները», իրենց կարիերան սկսել են նույն ժամանակ, ինչ այս երեք առանցքային քաղաքական գործիչները, ովքեր խորը ազդեցություն են թողել մտավորականների այս խմբի կյանքի վրա: Երեքն էլ հեռացել են Հայաստանից Լոս-Անջելես 1990-ականների վերջին այն բանից հետո, երբ երեք նախագահների պաշտոնավարման օրոք ավելի ու ավելի ծանրացող տնտեսական պայմանները եւ անտարբեր մշակութային մթնոլորտը դժվարին խնդիր դարձրեց ստեղծագործական որեւիցե պրակտիկայի շարունակությունը»...